Montokolomboj

{{Taksonomio
|nomo = Gymnophaps
|koloro = pink
|dosiero = Papuan Mountain Pigeon 3.jpg
|grando de dosiero = 250ra
|priskribo de dosiero = Papua montokolombo
|regno = Animaloj Animalia
|filumo = Ĥorduloj Chordata
|klaso = Birdoj Aves
|ordo = Kolomboformaj Columbiformes
|familio = Kolombedoj Columbidae
|genro = Gymnophaps|genro aŭtoritato = Salvadori, 1874
|specioj de subdivizio = specioj
|vikispecio = 
|komunejo = 
}}Gymnophaps' aŭ Montokolomboj estas genro de birdo de la familio de Kolombedoj.

Specioj
La genro enhavas la jenajn speciojn:
 Papua montokolombo (Gymnophaps albertisii) Salvadori, 1874, Malplej Zorgiga
 Longvosta montokolombo (Gymnophaps mada) Hartert, 1899, Malplej Zorgiga
 Pala montokolombo (Gymnophaps solomonensis) Mayr, 1931, Malplej Zorgiga
 Serama montokolombo (Gymnophaps stalkeri) Ogilvie-Grant, 1911, Malplej Zorgiga 

Taksonomio kaj sistematiko
La kvar specioj de la montokolomba genro Gymnophaps troviĝas en Melanezio kaj la Molukoj. Ĝi formas superspecion. Gibbs, David. (2001) Pigeons and Doves: A Guide to the Pigeons and Doves of the World (angle). Pica Press, p. 578–579. ISBN 978-1-8734-0360-0. OCLC 701718514.  Ene de la kolombeda familio, la genro Gymnophaps estas frata de Lopholaimus, kaj tiuj du kune formas fratan kladon kun Hemiphaga.

La genro Gymnophaps estis enkondukita de la itala zoologo Tommaso Salvadori en 1874 por la Papua montokolombo (Gymnophaps albertisii), kiu estas la tipa specio de la genro. La genronomo deriviĝis el vortoj de Antikva greka  (gumnos), kun la signifo 'nuda', kaj  (faps), kun la signifo 'kolombo'. En 1900, post la priskribo en 1899 de la Burua montokolombo (Gymnophaps mada) kiel specio de la genro Columba, la germana ornitologo Ernst Hartert argumentis, ke se Gymnophaps estu retenita, ĝi inkludu ankaŭ la Buruan montokolombon, kvankam li preferis reteni kaj la Papuan kaj la Buruan montokolombojn en Columba. La Serama montokolombo (Gymnophaps stalkeri), origine priskribita kiel aparta specio, estis movita al la genron Gymnophaps kiel subspecio de la Burua montokolombo en 1927. La german-usona ornitologo Ernst Mayr priskribis la Palan montokolombon (Gymnophaps solomonensis) en 1931. En 2007, la Burua kaj la Serama montokolomboj estis denove disigitaj kiel apartaj specioj fare de la ornitologoj Frank Rheindt kaj Robert Hutchinson sur la bazo de diferencoj laŭ aspekto. Ĉiuj kvar specioj en la genro estas alopatriaj (havante geografie izolatajn populaciojn) kaj povas esti konsiderataj kiel formantaj unusolan superspecion.Gymnophaps estis dekomence konsiderita plej proksime rilata al Columba, sed la aŭstralia ornitologo Tom Iredale sugestis en 1956, ke ĝi estas pli proksime rilata al la genro de fruktokolomboj nome Ptilinopus pro sia arbemo kaj frugivora naturo. En 1963, ankaŭ la brita ornitologo Derek Goodwin hipotezis, ke Gymnophaps estas pli proksime rilata al Ptilinopus kaj al la genro de imperikolomboj nome Ducula ol al Columba pro similaxjoj en sia plumaron. Studo de 2007 pri mitokondria kaj nuklea DNA pri 41 kolombogenroj fare de la brazila evolucibiologo Sergio Pereira kaj kolegoj trovis, ke Gymnophaps estas plej proksime rilata al la Nodoverta kolombo, estante tiu klado frata de (la plej proksima parenco de) Hemiphaga. Tiuj tri genroj estas siavice frataj de alia klado formita de Ptilinopus, la Fendopluma kolombo, kaj Alectroenas, estante Ducula'' la plej baza genro en la grupo. La jena kladogramo montras la rilatojn ene de tiu grupo baze sur tiu studo:

Referencoj

Kategorio:Kolombedoj
Kategorio:Birdoj de Oceanio
Kategorio:Birdoj de Indonezio